ከሰሐራ በታች ባሉ አገራት ከኤች አይቪ/ኤድስ ጋር የሚኖሩ ሰዎች ቁጥር 37 ሚሊዮን እንደሆነ የ2017 ዓለም አቀፍ ዘገባ ይናገራል። ከነዚህ ውስጥ ደግሞ አብዛኞቹ ለዓቅመ አዳም የደረሱ «አዋቂ» ሊባሉ የሚችሉ ወጣቶች ናቸው። ወጣቶች ትኩስ ጉልበት፣ ንፁህ ህሊናና የማይበርድ የለውጥ ስሜት ያላቸው የኅብረተሰቡን ዕድገት የሀገሪቱን አንድነት ለመጠበቅ ተቀዳሚና ተጠቃሚ ኃይሎች መሆናቸውን መጪው ጊዜም የወጣቶች መሆኑን ጠቅላይ ሚኒስትራችን ዶ/ር አብይ አህመድ ደጋግመው አስምረውበት ገልፀውታል። ከእሳቸው በላይ ስለወጣቱ ትውልድ መናገር ማዕድ ማበላሸት ስለሆነ አንሞክረውም። አነሳሳችን ከኤች አይቪ/ኤድስ ጋር የተገናኙ ተጋላጭ የማህበረሰብ ክፍሎች ጋር ነው።